**Διδακτική επίσκεψη μαθητών της Β Λυκείου στην APIVITA Α.Ε. στο πλαίσιο του μαθήματος «Ερευνητική εργασία» με θέμα «Καλλυντικά και αρώματα».**

Την Παρασκευή 2 Μαρτίου 2018 οι μαθητές της Β΄ Λυκείου που παίρνουν μέρος στο Project ″Καλλυντικά και αρώματα″ πραγματοποίησαν επίσκεψη στις εγκαταστάσεις της επιχείρησης APIVITA στο Μαρκόπουλο Αττικής.

Κατά την επίσκεψη τα παιδιά συνόδευαν ο Υποδιευθυντής του σχολείου κ. Καραμπόγιας Π. και η υπεύθυνη υλοποίησης του προγράμματος κ. Διαμαντοπούλου Κ.

Στο πλαίσιο αυτό, η επίσκεψη στην επιχείρηση ήταν ιδιαίτερα χρήσιμη καθώς μας έδωσε την ευκαιρία να γνωρίσουμε από κοντά μια σχετική επιχείρηση, αναπτυγμένη και καταξιωμένη στο χώρο της.

Έγινε ξενάγηση τόσο στους εσωτερικούς όσο και στους εξωτερικούς χώρους της εταιρείας. Την ξενάγηση μας την έκανε η Γεωπόνος της εταιρείας κ. Φανουρίου Ελπίδα.

Κατά την παρουσίαση του δικού μας project από τις μαθήτριες, παρευρίσκονταν η κ. Δραγάνη Γιώτα υπεύθυνη του Rand D της εταιρείας καθώς και ο κ. Πάστρας Σ. υπεύθυνος των Δημοσίων σχέσεων οι οποίοι απάντησαν και σε ερωτήσεις των μαθητριών μας.